# Duje Draganja

### Izvor: Wikipedija

Osvojene medalje
Plivanje
Olimpijske igre
Srebro | Atena 2004. | 50 m slobodno

Duje Draganja (Split, 27. veljače 1983.), hrvatski plivač.

Najveći mu je dosadašnji uspjeh osvajanje srebrne medalje na 50 metara slobodno na Olimpijskim igrama u Ateni 2004.

Bio je kapetan hrvatske juniorske plivačke ekipe. Na Europskim juniorskim prvenstvima osvojio je sedam zlatnih medalja, te drži dva juniorska svjetska rekorda i četiri juniorska europska rekorda, kao i brojne hrvatske rekorde. Studirao je na kalifornijskom sveučilištu Berkeley. U finalu NCAA u New Yorku je otplivao 100 metara slobodno u 25-metarskom bazenu za 46.64, čime je srušio deset godina star europski rekord Aleksandra Popova.

Na Olimpijskim igrama u Ateni 2004. plivao je u finalima na 50 i 100 metara slobodno, te na 100 metara leptirovim načinom. U sve tri discipline je oborio hrvatski rekord, a na 50 metara slobodno je osvojio olimpijsko srebro uz šesti rezultat svih vremena (21.94).

Draganja je u kolovozu 2005. bio pred dvojbom uzeti ili ne katarsko državljanstvo, ali u veljači 2006. odlučio je ipak se natjecati za Hrvatsku.

U kolovozu 2006. osvojio je srebrnu medalju u disciplini 50 m delfin na 28. europskom prvenstvu u plivanju u Budimpešti. Draganja je dionicu isplivao za 23.62 sekunde, što je novi hrvatski rekord.

## [uredi] Vanjske poveznice

- Duje Draganja srebrni!
- Profil na Kalifornijskom sveučilištu (engleski)

Nedovršeni biografski članak Duje Draganja dopunite prema pravilima Wikipedije.

Dobavljeno iz "http://hr.wikipedia.org../../../d/u/j/Duje_Draganja_7dc5.html"

Kategorije: U izradi, Sportaši | Hrvatski sportaši | Plivači

##### Views

- Članak
- Razgovor
- Trenutna inačica

##### Traži

##### Drugi jezici

- English
- Nederlands